钦定古今图书集成/明伦汇编/氏族典/第442卷 > 《凌迪知万姓统谱》 > 党还醇
## 钦定古今图书集成/明伦汇编/氏族典/第442卷 > 《凌迪知万姓统谱》 > 党还醇

按《明外史党还醇传》：“还醇，字子贞，三原人。天启五年
进士。授休宁知县，有善政。以父忧归。崇祯二年，服阕，
起官良乡。大兵薄城，督吏民乘城拒守，救兵不至，力
屈。城破，与典史史之栋、教谕安上达，训导李廷表、驿
丞杨其礼并死焉。上达，贵州安顺人。万历末举于乡，
阖门死难。事闻，赠还醇光禄丞，上达五经博士，与其”
礼等及千户萧如龙、何秉忠、百户李荫，并配祀还醇
祠。武举人陈蠡测、诸生梅友松等十五人，烈妇朱氏
等十七人，并建坊旌表。是时，列城被兵，多失守。其以
死事闻者：香河知县任光裕、滦州知州杨燫。光裕赠恤如还醇、燫赠光禄少卿。

凌迪知《万姓统谱》。